CELEX: 62019CN0082
Language: et
Date: 2019-02-05 00:00:00
Title: Kohtuasi C-82/19: Eelotsusetaotlus, mille on esitanud High Court (Iirimaa) 5. veebruaril 2019 — Minister for Justice and Equality versus PI

1.4.2019   
            
            
               ET
            
            
               Euroopa Liidu Teataja
            
            
               C 122/13
            
         
      Eelotsusetaotlus, mille on esitanud High Court (Iirimaa) 5. veebruaril 2019 — Minister for Justice and Equality versus PI
      (Kohtuasi C-82/19)
      (2019/C 122/15)
      Kohtumenetluse keel: inglise
      
         Eelotsusetaotluse esitanud kohus
      
      High Court (Iirimaa)
      
         Põhikohtuasja pooled
      
      
         Taotleja: Minister for Justice and Equality
      
         Vastustaja: PI
      
         Eelotsuse küsimused
      
      
                  1.
               
               
                  Kas prokuröri sõltumatus täitevvõimust tuleb kindlaks määrata vastavalt tema seisundile asjaomases riiklikus õigussüsteemis? Kui vastus on eitav, siis milliste kriteeriumide alusel määratakse kindlaks sõltumatus täitevvõimust?
               
            
                  2.
               
               
                  Kas prokurör, kes võib liikmesriigi õiguse alusel saada justiitsministeeriumilt otseselt või kaudselt juhiseid või korraldusi, on täitevvõimust piisavalt sõltumatu, et teda saaks käsitada õigusasutusena raamotsuse (1) artikli 6 lõike 1 tähenduses?
               
            
                  3
               
               
                  Kui vastus on jaatav, siis kas prokurör peab olema täitevvõimust ka funktsionaalselt sõltumatu ning milliste kriteeriumide alusel määratakse kindlaks funktsionaalne sõltumatus?
               
            
                  4.
               
               
                  Kas juhul, kui sõltumatus täitevvõimust on tuvastatud, saab väita, et prokurör, kelle ülesanded piirduvad uurimise algatamise ja läbiviimise ning uurimise objektiivse ja õiguspärase läbiviimise tagamisega, süüdistuse esitamise, kohtuotsuste täitmise ja kriminaalasjade menetlemisega ning kes ei tee riiklikke vahistamismääruseid ega või täita õigusemõistmise ülesandeid, on „õigusasutus“ raamotsuse artikli 6 lõike 1 tähenduses?
               
            
                  5.
               
               
                  Kas Zwickau prokurör on õigusasutus nõukogu 13. juuni 2002. aasta raamotsuse Euroopa vahistamismääruse ja liikmesriikidevahelise üleandmiskorra kohta artikli 6 lõike 1 tähenduses?
               
            
         (1)  Nõukogu 13. juuni 2002. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT 2002, L 190, lk 1; ELT eriväljaanne 19/06, lk 34).